Text file: 3472.txt
author: mike don
downvotes: 2
end consideration date: 2012-09-21
id: '3472'
number comments: 9
number views: 2186
proposal type: Odziv pristojnega organa
response: "Odziv Ministrstva za delo, dru\u017Eino in socialne zadeve\nAnaliza obstoje\u010D\
  ega stanja\nZakon o urejanju trga dela (Uradni list RS, \u0161t. 80/10, 40/12-ZUJF;\
  \ v nadaljnjem besedilu: ZUTD) v XI. poglavju (\u010Dleni od 163 do 174) ureja institut\
  \ zagotavljanja dela delavcev drugemu uporabniku; zakonska regulacija omenjenega\
  \ podro\u010Dja pa je v skladu z Direktivo 2008/104/ES o delu prek agencij za zagotavljanja\
  \ za\u010Dasnega dela z dne 19. 11. 2008.\nGre za dejavnost, ki jo lahko opravlja\
  \ delodajalec, ki pred oddajo vloge za opravljanje te dejavnosti v obdobju zadnjih\
  \ dveh let ni kr\u0161il delovnopravne zakonodaje in nima neporavnanih obveznosti\
  \ s podro\u010Dja davkov in prispevkov ter izpolnjuje kadrovske, organizacijske,\
  \ prostorske in druge pogoje, ki so podrobneje predpisani v Pravilniku o pogojih\
  \ za opravljanje dejavnosti zagotavljanja dela delavcev drugemu uporabniku in na\u010D\
  inu sodelovanja delodajalca z Zavodom Republike Slovenije za zaposlovanje (Uradni\
  \ list RS, \u0161t. 106/10, 38/12). Delodajalec, ki zagotavlja delo delavcev drugemu\
  \ uporabniku (v nadaljnjem besedilu: delodajalec) delavca zaposli in ga nato posreduje\
  \ na delo k delodajalcu \u2013 uporabniku (v nadaljnjem besedilu: uporabnik).\n\
  Delodajalec ima naslednje obveznosti:  - v \u010Dasu trajanja zaposlitve mora delavcu\
  \ zagotoviti vse pravice iz delovnega razmerja, ki mu pripadajo skladno s predpisi,\
  \ ki urejajo delovna razmerja;  - brez postavljanja kakr\u0161nih koli omejitev\
  \ po zaklju\u010Dku obdobja napotitve dopustiti delavcu mo\u017Enost sklenitve delovnega\
  \ razmerja pri uporabniku.\nDelodajalec od delavca ne sme zahtevati, da opravlja\
  \ delo v okviru drugih dejavnosti, za katere je delodajalec registriran, in s temi\
  \ delavci ne sme opravljati del, ki jih je pridobil na podlagi pogodb, sklenjenih\
  \ po predpisih civilnega prava. Nadalje od delavca ne sme zahtevati pla\u010Dila\
  \ ali drugega povra\u010Dila zaradi napotitve k uporabniku ali sklenitve pogodbe\
  \ o zaposlitvi z uporabnikom.\nUporabnik je dol\u017Ean:  - v \u010Dasu za\u010D\
  asne napotitve ravnati v skladu s predpisi, ki urejajo delovna razmerja;  - delavcu\
  \ omogo\u010Diti seznanitev s prostimi delovnimi mesti oziroma vrstami dela pri\
  \ uporabniku;  - zagotoviti enake mo\u017Enosti za zaposlitev za nedolo\u010Den\
  \ \u010Das pri uporabniku, kot je to omogo\u010Deno \u017Ee zaposlenim delavcem\
  \ pri uporabniku.\nDelodajalec (t.j. pravna ali fizi\u010Dna oseba) s sede\u017E\
  em na obmo\u010Dju Republike Slovenije, ki \u017Eeli opravljati dejavnost zagotavljanja\
  \ dela delavcev drugemu uporabniku, naslovi vlogo za vpis v register na ministrstvo,\
  \ pristojno za delo, to pa o vlogi odlo\u010Di po pravilih o splo\u0161nem upravnem\
  \ postopku. Vpis v register se opravi z dnem dokon\u010Dnosti odlo\u010Dbe, ki jo\
  \ izda ministrstvo, pristojno za delo, dejavnost pa se lahko za\u010Dne opravljati\
  \ z dnem vpisa v register.\nDelodajalec s sede\u017Eem v drugi dr\u017Eavi \u010D\
  lanici EU, EGP ali v \u0160vicarski konfederaciji, ki \u017Eeli na obmo\u010Dju\
  \ Republike Slovenije opravljati dejavnost zagotavljanja dela delavcev drugemu uporabniku,\
  \ poda predlog za vpis v evidenco na ministrstvo, pristojno za delo. Predlogu za\
  \ vpis prilo\u017Ei kopijo dovoljenja pristojnega organa dr\u017Eave svojega sede\u017E\
  a za opravljanje te dejavnosti z overjenim prevodom v slovenski jezik. Dejavnost\
  \ se lahko za\u010Dne opravljati z dnem vpisa v evidenco, o vpisu v evidenco pa\
  \ ministrstvo, pristojno za delo, izda potrdilo.\nV primeru, da delodajalec preneha\
  \ opravljati dejavnost zagotavljanja dela delavcev drugemu uporabniku, mora o tem\
  \ nemudoma obvestiti ministrstvo, pristojno za delo. Delodajalec mora v tem primeru\
  \ v roku 30 dni po prenehanju opravljanja dejavnosti dokon\u010Dati za\u010Dete\
  \ posle, ministrstvu, pristojnemu za delo, podati kon\u010Dno poro\u010Dilo in mu\
  \ izro\u010Diti vso dokumentacijo, ki se nana\u0161a na vpis v register ali evidenco.\n\
  Ministrstvo, pristojno za delo, po uradni dol\u017Enosti ali na predlog In\u0161\
  pektorata Republike Slovenije za delo oziroma drugih pristojnih organov izbri\u0161\
  e delodajalca iz registra ali evidence v naslednjih primerih:\n- \u010De delodajalec\
  \ preneha opravljati dejavnost zagotavljanja dela delavcev drugemu uporabniku; \
  \ - \u010De delodajalec, ki je fizi\u010Dna oseba, umre, ali \u010De delodajalec,\
  \ ki je pravna oseba, preneha obstajati;  - \u010De je delodajalcu s pravnomo\u010D\
  no odlo\u010Dbo prepovedano opravljanje dejavnosti;  - \u010De je iz letnega poro\u010D\
  ila delodajalca razvidno, da ni zagotavljal dela delavcev drugemu delodajalcu v\
  \ letu, za katero poro\u010Da, ali pa letnega poro\u010Dila ni poslal;  - \u010D\
  e se ugotovi, da delodajalec ne izpolnjuje ve\u010D predpisanih pogojev za opravljanje\
  \ dejavnosti zagotavljanja dela delavcev drugemu uporabniku;  - \u010De delodajalec\
  \ v postavljenem roku ni odpravil pomanjkljivosti v skladu z ugotovitvami ministrstva,\
  \ pristojnega za delo ali drugega pristojnega organa;  - \u010De je delodajalec\
  \ za\u010Del opravljati dejavnost pred dokon\u010Dnostjo odlo\u010Dbe o vpisu v\
  \ register oziroma pred vpisom v evidenco;  - \u010De je delodajalec pri svojem\
  \ poslovanju kr\u0161il obveznosti, ki mu jih nalagajo predpisi s podro\u010Dja\
  \ delovnopravne zakonodaje.\nO izbrisu iz registra ali evidence izda ministrstvo,\
  \ pristojno za delo, odlo\u010Dbo, zoper katero ni prito\u017Ebe, mo\u017Een pa\
  \ je upravni spor.\nV primeru izbrisa iz registra ali evidence v skladu s prvim\
  \ odstavkom tega \u010Dlena se lahko delodajalec v register ali evidenco ponovno\
  \ vpi\u0161e:\n- v primerih iz prve in \u010Detrte alineje - po poteku enega leta\
  \ od dneva, ko je odlo\u010Dba o izbrisu iz registra ali evidence postala dokon\u010D\
  na;  - v primeru iz tretje alineje - po poteku enega leta od dneva, ko je za delodajalca\
  \ prenehala veljati prepoved opravljanja dejavnosti;  - v primerih iz pete, \u0161\
  este in sedme alineje - po poteku dveh let od dneva, ko je odlo\u010Dba o izbrisu\
  \ iz registra ali evidence postala dokon\u010Dna;  - v primerih iz osme alineje\
  \ - po poteku pet let od dneva, ko je odlo\u010Dba o izbrisu iz registra ali evidence\
  \ postala dokon\u010Dna.\nOmenjeno podro\u010Dje nadalje ureja tudi Zakon o delovnih\
  \ razmerjih (Uradni list RS, \u0161t. 42/02, 79/06-ZZZPB-F, 46/07 Odl.US: U-I-45/07,\
  \ Up-249/06-22, 103/07, 45/08-ZArbit, 83/09 Odl.US: U-I-284/06-26) v II. poglavju\
  \ (\u010Dleni od 57 do 62), in sicer dolo\u010Da obveznost sklenitve delovnega razmerja,\
  \ njegove posebnosti, omejitve pri napotovanju delavcev ter nekatere pravice, obveznosti\
  \ in odgovornosti uporabnika ter delavca.\n Analiza predloga in razlogi za njegovo\
  \ (ne)primernost\nZakonska regulacija podro\u010Dja \xBBagencij\xAB za posredovanje\
  \ dela (zakonski izraz za to je sicer opravljanje dejavnosti zagotavljanja dela\
  \ delavcev drugemu uporabniku) tkim. \xBBagencijskim delavcem\xAB zagotavlja dolo\u010D\
  eno minimalno raven pravic, ki jih imajo sicer delavci v delovnem razmerju, saj\
  \ bi bili v nasprotnem primeru popolnoma prepu\u0161\u010Deni samovolji delodajalcev\
  \ in s tem ve\u010Djem izkori\u0161\u010Danju njihovega polo\u017Eaja. \xBBAgencije\xBB\
  \ z delavci, ki jih napotujejo na delo k uporabnikom, sklenejo delovno razmerje,\
  \ na podlagi katerega so dol\u017Ene delavcem izpla\u010Devati pla\u010Do, dolo\u010D\
  eno v pogodbi o zaposlitvi in omogo\u010Diti tudi uveljavljanje drugih pravic iz\
  \ delovnega razmerja; glede na navedeno so nam navedbe o provizijah, ki naj bi si\
  \ jih \xBBagencije\xAB izpla\u010Devale iz pla\u010D delavcev, nerazumljive, predlog\
  \ pa premalo obrazlo\u017Een, da bi ga bilo mogo\u010De podrobneje presoditi.\n\
  V zvezi s izkori\u0161\u010Danjem \xBBagencijskih delavcev\xAB dodatno pojasnjujemo,\
  \ da je v tr\u017Enih razmerah, v katerih deluje na\u0161e gospodarstvo, eno izmed\
  \ temeljnih na\u010Del na\u010Delo svobodne gospodarske pobude, ki se odra\u017E\
  a tudi v pravici do prostega odlo\u010Danja poslovnih subjektov za opravljanje dolo\u010D\
  ene gospodarske dejavnosti (posredovanje za\u010Dasne delovne sile je kot gospodarska\
  \ dejavnost opredeljena v Standardni klasifikaciji dejavnosti), seveda ob upo\u0161\
  tevanju pravil, ki jih postavlja veljavna zakonodaja. Dr\u017Eava pa z zakonodajo\
  \ ne more zagotoviti spo\u0161tovanja pravic delavcev oziroma njihovega kr\u0161\
  enja ne more v celoti prepre\u010Diti (ne nazadnje to tudi ni in ne more biti v\
  \ mo\u010Di pozitivne zakonodaje, saj je predvsem od dr\u017Eavljanov in podjetij\
  \ odvisno, v kolik\u0161ni meri bodo sprejete predpise spo\u0161tovali). Je pa dr\u017E\
  ava vsekakor dol\u017Ena s svojim represivnim aparatom skrbeti za \u010Dim u\u010D\
  inkovitej\u0161e odkrivanje omenjenih kr\u0161itev in njihovo sankcioniranje.  Pri\
  \ tem pa ni nepomembno dejstvo, da bi si lahko delodajalci ob odsotnosti omenjene\
  \ zakonske materije zagotovili potrebno \u0161tevilo delavcev tudi v okviru dvostranskih\
  \ ali celo ve\u010Dstranskih dogovorov, brez posredovanja dr\u017Eave z njenimi\
  \ regulatorji, saj se kot gospodarski subjekti, ki delujejo na prostem trgu, prostovoljno\
  \ in samostojno odlo\u010Dajo za pridobivanje delavcev v skladu s potrebami delovnega\
  \ procesa. Zaradi ob\u010Dutljivosti polo\u017Eaja \xBBagencijskih\xAB delavcev\
  \ veljavna zakonodaja torej to podro\u010Dje prisilno ureja s pravili, ki delavcem\
  \ zagotavljajo dolo\u010Dene pravice iz delovnega razmerja in ki isto\u010Dasno\
  \ dolo\u010Dajo tudi sankcije za primere kr\u0161itev teh pravil.\n "
response date: 2012-10-17
response due date: null
sent date: 2012-08-23
title: "posrednikom samo dolo\u010Den procent."
upvotes: 14
url: https://predlagam.vladi.si/predlog/3472
